PPF और सुकन्या अकाउंट में जमा कर दें मिनिमम अमाउंट, PM वय वंदना योजना में करें निवेश
Rules Changes From 1st April 2023; What is Changing From 1st April 2023? Aadhaar-PAN Link Last Date | PM Vaya Vandana Yojana अगर आपने वित्त वर्ष 2022-23 के लिए अभी तक टैक्स इन्वेस्टमेंट नहीं किया है तो जल्द ही कर दें। आप PPF, सुकन्या समृद्धि योजना
वित्त वर्ष 2022-23 खत्म होने में अब 3 दिन का ही समय बचा है। इन 3 दिनों में आपको कन्या अकाउंट में मिनिमम अमाउंट जमा कराने जैसे 6 जरूरी काम निपटाने हैं। ये काम न करने पर आपको परेशानियों का सामना करना पड़ सकता है। हम आपको इन 6 कामों के बारे में बता रहे हैं, ताकि आप इन्हें निपटाकर परेशानी से बच सकें।
1. टैक्स सेविंग्स इन्वेस्टमेंट
अगर आपने वित्त वर्ष 2022-23 के लिए अभी तक टैक्स इन्वेस्टमेंट नहीं किया है तो जल्द ही कर दें। आप PPF, सुकन्या समृद्धि योजना, 5 साल की FD और ELSS आदि में निवेश करके सेक्शन 80C के तहत टैक्स छूट ले सकते हैं। इसके लिए आपको इस तरह की स्कीम में 31 मार्च तक निवेश करना होगा।
2. PM वय वंदना योजना में निवेश
अगर कोई वरिष्ठ नागरिक PM वय वंदना योजना में निवेश करना चाहते हैं तो 31 मार्च, 2023 तक ही ऐसा कर सकते है। इस योजना को आगे बढ़ाने के लिए सरकार ने किसी तरह का नोटिफिकेशन जारी नहीं किया है। ऐसे में आप इसमें केवल मार्च तक ही निवेश कर सकते हैं। यह 60 साल और उससे अधिक उम्र के नागरिकों के लिए एक पेंशन योजना है। अधिक जानकारी के लिए यहां क्लिक करें
3. म्यूचुअल फंड में नॉमिनेशन
अगर आपने अभी तक म्यूचुअल फंड में नॉमिनेशन की प्रोसेस को पूरा नहीं किया है तो इस काम को जल्द से जल्द कर दें। सभी फंड हाउस ने इसके लिए 31 मार्च तक की डेडलाइन तय की है। अगर आप ऐसा नहीं करते हैं तो आपके म्यूचुअल फंड अकाउंट को फ्रीज किया जा सकता है।
4. PPF और सुकन्या अकाउंट में जमा कर दें न्यूनतम राशि
अगर आप भी पब्लिक प्रोविडेंट फंड (PPF) में निवेश करते हैं तो 31 मार्च तक इस खाते में न्यूनतम राशि (मिनिमम अमाउंट) जमा करा दें। अगर आपने न्यूनतम रकम 500 रुपए 31 मार्च तक जमा नहीं की तो आप पर जुर्माना लग सकता है। इसके अलावा सुकन्या अकाउंट में न्यूनतम राशि (250 रुपए) जमा करानी होगी।
आपको बता दें कि इस दोनों ही सेविंग्स स्कीम्स में आपको हर वित्‍त वर्ष न्यूनतम राशि (सरकार की तय) जमा करनी होती है। वित्‍त वर्ष 2022-23 के लिए न्‍यूनतम राशि जमा करने की आखिरी तारीख 31 मार्च है। पूरी खबर पढ़ने के लिए यहां क्लिक करें
5. SBI की अमृत कलश स्कीम में निवेश
स्टेट बैंक ऑफ इंडिया (SBI) की नई फिक्स डिपॉजिट स्कीम अमृत कलश इसी महीने खत्म होने वाली है। इसके तहत सीनियर सिटिजन को 7.6% और अन्य को 7.1% सालाना ब्याज दिया जा रहा है। इस फिक्स डिपॉजिट स्कीम में 400 दिन के लिए निवेश करना होता है।
6. अपडेटेड इनकम टैक्स रिटर्न फाइल करना
वित्त वर्ष 2019-20 या असेसमेंट ईयर 2020-21 के लिए अपडेटेड इनकम टैक्स रिटर्न फाइल करने की अंतिम तारीख 31 मार्च 2023 है। अपडेटेड रिटर्न कोई भी रेलिवेंट असेसमेंट ईयर के 24 महीनों के भीतर फाइल कर सकता है। इनकम टैक्स रिटर्न में कोई गड़बड़ी रहने जैसी स्थिति में अपडेटेड इनकम टैक्स रिटर्न फाइल किया जाता है।